cy es es en es cy cy ca en cy nl en cy su cy en en es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy en fr cy pt en cy cy cy cy cy en cy cy cy cy cy cy cy ms cy nl cy la es cy nb cy cy cy es cy cy en nds es cy en cy cy su cy ceb cy cy ca en cy nl en cy su cy su cy es es en es
Her yr oriau brig yr ail noson | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Mae Huw Onllwyn wedi ymrwymo i wylio rhaglen ar S4C pob noson, am wythnos, yn dilyn pryder Rhodri Talfan Davies, Cyfarwyddwr BBC Cymru, am y gostyngiad o 17% yn nifer y bobl sy’n gwylio S4C yn ystod yr oriau brig.
Noson dau: 8.30pm Nos Sul 11 Mai: Requiem
I loves a good requiem, me.
Na – yn wir i chi, ‘does dim byd gwell na requiem go dda i godi ysbryd hen ddyn blin fel fi. Mae gwrando (ar fy hi-fi newydd, lush) i requiems Faure neu Brahms yn f’atgoffa o’r teimlad o heddwch a bodlondeb sydd ar gael i ddyn wrth:
syllu dros y mor a gweld yr haul yn machlud, ar noson dawel;
godi’n gynnar ar Wyl San Steffan (Boxing day) i lonyddwch ty a fu’n gartref i ddathliadau teuluol y Nadolig;
ddringo mewn i Jaguar S-Type unrhywle, unrhywbryd.
‘Roedd o ddiddordeb i mi, felly, i weld S4C yn hysbysebu’r gyfres newydd, Requiem. Dyma gyfle, nid yn unig i fwynhau clywed y gerddoriaeth, ond hefyd i ddysgu ychydig am y genre. Ar yr un pryd, fodd bynnag, roedd gennyf deimlad o nerfusrwydd. Rwy’n hoffi requiems gymaint, fel nad oeddwn am weld rhaglen amdanynt a oedd yn ddiflas, anniddorol, rhad yr olwg, neu di-glem.
Well…I absolutely loved it.
Yr ail raglen yn y gyfres oedd hon, ac fe aeth a ni ar daith o requiems Johannes Ockeghem (15ed ganrif) hyd at waith Johannes Brahms (1833 – 1897). ‘Roedd y profiad o wylio’r rhaglen fel gorwedd mewn bath twym, gyda swigod lafant L’Occitane, gwydred bach o siampen a petalau rhosod coch yn nofio ar wyneb y dwr. (Ceisiwch, da chi, feddwl am Sandra Bullock neu George Clooney wrth ddarllen hwn, yn hytrach nag awdur yr erthygl).
Cyflwynwyd hanes datblygiad y requiem mewn dull diddorol – a phriodol hamddenol – gan gysylltu’n llyfn o un cyfnod i’r nesaf – ac o un cyfansoddwr i’w olynwyr. Fe lwyddodd cynhyrchwyr y rhaglen i gael gafael ar ‘big hitters’ byd cerddoriaeth (megis Elin Manahan Thomas a Bryn Terfel) a chrefydd (megis Rowan Williams, gyda’i farf a’i wallt hynod o ddiddorol). Braf oedd eu gweld yn gwrando i ambell i requiem tra’n eistedd yn heddwch eu lolfeydd chwaethus, yn gwrando ar y gerddoriaeth cyn ymateb iddo, megis: ’Yn dilyn gwrando ar hwnna gallaf farw’n hapus’.
Roedd y ffilmio a’r safon cynhyrchu yn arbennig o dda – ac yn siwtio testun y rhaglen i’r dim. Araf. Llonydd. Ysbrydol. Prydferth. Roedd cyflwynydd y rhaglen (Mali Harries), hyd yn oed, yn berffaith ar gyfer y darn – gyda’i llais addfwyn a thawel yn creu darlun yn fy mhen ohoni’n arnofio ar rhyw bwll llonydd, fel Ophelia Syr John Everett Millais.
Ac roedd y gerddoriaeth, wrth gwrs, yn hyfryd iawn.
Dyma i chi beth yw darlledu gwasanaeth cyhoeddus ar ei orau. Gall hwn gystadlu efo cynnyrch unrhyw raglen gan unrhyw gwmni darlledu, unrhyw le yn y byd. Mae’n haeddu rhyw fath o wobr, yn sicr.
Os oes gennyf unrhyw feirindaeth, wel, dyma fe: hoffwn weld mwy. Fe fyddai’n dda o beth pe byddai modd i S4C sicrhau fod mwy o wybodaeth gefndirol ar wefan y sianel. Megis ychydig mwy am hanes requiems; pa gorau oedd yn canu ar y rhaglen; pwy oedd yn eu harwain – a pha requiems a berfformiwyd. Mae cynulleidfaoedd yn disgwyl hynny fwy fwy mewn oes aml-gyfrwng. Hefyd, mae angen marchnata hwn yn well, eto gan ddefnyddio’r cyfryngau torfol. (C’mon! Os oes modd i mi gofrestru fy nghyfeiriad e-bost ar wefan Menter Iaith Caerdydd, gan nodi pa fath o weithgareddau yr hoffwn wybod amdanynt, pam nad oes modd i S4C ddarparu gwasanaeth tebyg?)
Braf, hefyd, fyddai gweld rhywbeth tebyg am ddatblygiad mathau eraill o gerddoriaeth (megis jazz) ond, yn y cyfamser, rhoddaf 10 allan o 10 i S4C am hwn (a nodwch, os gwelwch yn dda, nad wyf yn fuddy duddy sydd ond yn ymddiddori yn y ‘pethe’ – beth bynnag yw rheiny).
Sgor y biben crack: hollol wag (sy’n beth da).
sylw ar yr adroddiad yma
joies i hwn hefyd, er ni welais y rhaglenni ( un ohonnynt) – dyle ti sgwenu adolygiadau – cystal a rhai gorau’r broadsheets was!
Huw Onllwyn Jones yn dweud:
© Hawlfraint 2019 POBL CAERDYDD. Cedwir Bob Hawl.